PATVIRTINTA

Telšių r. Luokės Vytauto Kleivos gimnazijos direktoriaus

2016 m. lapkričio 23 d.

įsakymu Nr. V1-215

**TELŠIŲ R. LUOKĖS VYTAUTO KLEIVOS GIMNAZIJOS DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ GIMNAZIJOJE IR TEISĖTŲ MOKINIO ATSTOVŲ INFORMAVIMO APIE GIMNAZIJOJE PATIRTĄ TRAUMĄ AR ŪMŲ SVEIKATOS SUTRIKIMĄ TVARKOS APRAŠAS**

1. **BENDROSIOS NUOSTATOS**
2. Telšių r. Luokės Vytauto Kleivos gimnazijos (toliau – Gimnazija) darbuotojų veiksmų mokiniui susirgus ar patyrus traumą gimnazijoje ir teisėtų mokinio atstovų informavimo apie gimnazijoje patirtą traumą ar ūmų sveikatos sutrikimą tvarkos aprašas (toliau – Aprašas) parengtas vadovaujantis Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos Respublikos švietimo ir mokslo ministro 2000 m. vasario 11 d. įsakymo Nr. 113 ,,Dėl moksleivių nelaimingų atsitikimų tyrimo, registravimo ir apskaitos nuostatų“ punktais ir kt. teisės aktais.
3. Aprašas reglamentuoja darbuotojų veiksmus mokiniui susirgus ar patyrus traumą Gimnazijoje ir teisėtų mokinio atstovų informavimą apie Gimnazijoje patirtą traumą ar ūmų sveikatos sutrikimą.
4. **DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ GIMNAZIJOJE IR TEISĖTŲ MOKINIO ATSTOVŲ INFORMAVIMO APIE GIMNAZIJOJE PATIRTĄ TRAUMĄ AR ŪMŲ SVEIKATOS SUTRIKIMĄ ORGANIZAVIMAS**
5. Mokinys, ūmiai susirgęs ugdymo proceso metu:
	1. jeigu pats pajėgia - kreipiasi į Gimnazijoje esantį visuomenės sveikatos priežiūros specialistą (toliau – Specialistas), kuris, įvertinęs sveikatos būklę, teikia pirmąją pagalbą ir nedelsdamas telefonu informuoja teisėtus vaiko atstovus apie ūmų vaiko sveikatos sutrikimą;
	2. nesant Specialisto kreipiamasi į klasės auklėtoją ar socialinį pedagogą, kuris nedelsdamas susisiekia su tėvais (ar kt. teisėtais mokinio atstovais), teikia pirmąją pagalbą – mokinys paguldomas ramioje vietoje (pvz. sveikatos kabinete) ir stebimas iki teisėto mokinio atstovo atvykimo;
	3. esant būtinumui nedelsiant kviečiama greitoji medicinos pagalba;
	4. jei kyla įtarimų, kad mokinys serga užkrečiamąja liga, jis atskiriamas nuo kitų mokinių ir stebimas tol, kol bus telefonu susiekta su teisėtais mokinio atstovais ir/ ar jie atvyks į Gimnaziją.
6. Mokinys, patyręs traumą nelaimingo atsitikimo metu:
	1. jeigu jis pajėgia tai padaryti - privalo pranešti užsiėmimo vadovui, Gimnazijos vadovybei;
	2. jeigu nepajėgia – Gimnazijos darbuotojas ar mokinys, matę nelaimingą atsitikimą ar apie jį sužinoję, nedelsdami teikia pirmąją pagalbą nukentėjusiajam, kviečia į įvykio vietą visuomenės sveikatos priežiūros specialistą ir praneša apie įvykį Gimnazijos vadovui. Esant būtinumui nedelsiant kviečiama greitoji medicinos pagalba. Visuomenės sveikatos priežiūros specialistas (jei jo nėra, tai klasės auklėtojas, socialinis pedagogas) nedelsdamas telefonu susisiekia su teisėtais mokinio atstovais ir informuoja apie įvykį, traumos pobūdį.
7. Įvykus sunkiai ar mirtinai traumai, Gimnazijos vadovas (ar jo įgaliotas asmuo) nedelsdamas, bet ne vėliau kaip per valandą, privalo pranešti apie įvykį nukentėjusiojo šeimai ir kt. institucijoms teisės aktų nustatyta tvarka.
8. Teisėti mokinio atstovai yra informuojami apie būtinybę pasiimti mokinį iš Gimnazijos:
	1. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, įvairių traumų atvejais), apžiūrų metu randama utėlių ar glindų (sprendžiama individualiai pagal mokinio amžių);
	2. kai vaiko būklė riboja jo dalyvavimą Gimnazijos vykdomoje ugdymo veikloje;
	3. kai vaiko būklė kelia pavojų kitų vaikų ir darbuotojų sveikatai.
9. Po užkrečiamosios ligos nustatymo vaikas gali grįžti į Gimnaziją tik tėvams (globėjams) pateikus gydytojo pažymą (F 094/a).
10. **BAIGIAMOSIOS NUOSTATOS**
11. Susirgimų užkrečiamosiomis ligomis atveju, Gimnazijos visuomenės sveikatos priežiūros specialistas ir Gimnazijos direktoriaus pavaduotojas ūkio ir bendriesiems klausimams prižiūri, kad Gimnazijoje patalpos, inventorius būtų dezinfekuojami pagal epidemiologinę priežiūrą ir kontrolę vykdančių specialistų reikalavimus.
12. Aptaro vykdymo kontrolę vykdo Gimnazijos direktorius.

 ­­­­­­­­­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_